
BUGAIL ABERDYFL 


“ O tyr'd yn ol fy ngeneth wen.” 


Mi geisiaf eto ganu cân 
I'th gael yn ol fy ngeneth lân, 
Ar gadair siglo ger y tân, 
Ar fynydd Aberdyfi ; 
Paham, fy ngeneth hoff, paham 
Gadewaist fi a'bh blant dinam ? 
Mae Arthur bach yn galw ei fam, 
A'i galon bron a thori; ï 
Mae'r ddau oen llywaeth yn y llwyn, 
A'r plant yn chwaren gyda'r ŵyn; 
O tyr'd yn ol fy ngeneth fwyn, 
I fynydd Aberdyfi. 


Nosweithiau hirion, niwliog du, 
Sydd o fy mlaen, fy ngeneth gu, 
O agor eto ddrws y tŷ, 

Ar fynydd Aberdyfi, 
O na chait glywed gweddi dlôs 
Dy Arthur bach cyn cysgu'r nos, 
A'i ruddiau bychain fel y rhôs ; 

'Yn wylo am ei fami! 
Gormesaist lawer arnaf Gwen, 
Gormesais inau,—dyna ben, 
O tyr'd yn ol fy ngeneth wen, 

I fynydd Aberdyfi. 


Fel hyn y ceisiaf ganu cân 
T'th gael di'n ol fy ngeneth lân, 
I eistedd eto ger y tân, 

Ar fynydd Aberdyfi, 
' Rwy'n cofio'th lais cyn canu'n iach ; 
Ond fedri di na neb o'th âch 
Ddi'styru gweddi plentyn bach, 

Sydd eisiau gwel'd ei fami ; 
Rhyw chwareu plant oedd dweyd “' Ffarwel,” 
Cyd faddeu wnawn a dyna'r fel : 
Tyr'd dithau'n ol, fy ngeneth ddel, 

I fynydd Aberdyfi. 

CYMEDROLDEB. 


ALAw—“ Minfwyn,.” 








Olywais ddadlu ar y pentan 
Rhwng y tegell du a'r crochan ; 
Ond y gadwen efo'i bachau 
Ddaeth a chydiodd yn eu clustiau, 
A hwy a grogwyd yn y simne! 


Bum yn gwrando ar ddirwestwr, 

Bum yn gwrando ar cafarnwr ; 

Rho'wch i'r cyntaf lân ffynonau, y 
Rho'wch i'r olaf lawn farilau, 
Cymedroldeb ro'wch i minau. 


Mae hin gynes yn yr India, 
Mae hin oerllyd yn Siberia, 
Mae hin Cymru yn gymedrol, 
Rhwng hinsoddau pell eithafol, 
Canaf inau yn y canol.. 


Deuwch chwithau, fy nghyfeillion, 

O eithafoedd egwyddorion, 

Ymwrthodwch â gormodedd, 

Yn y canol mae'r gwirionedd, 

Yn y canol cawn ddigonedd. v 


Mae cymdeithas fel yr eigion, 
Yn ymburo mewn dadleuon : 
Trwy eithafau'r byd meddyliol, 
Mae doethineb yr Anfeidrol 

Yn cynhyrfu yn ei ganol. 

Y GWYDR GLAS. 





Os daw "nghariad yma heno 
a au I guro'r gwydr glas, 
Rho^wch ateb gweddus iddo, 
. Na thebwch mono'n gas,— 
Nad ydyw'r ferch ddim gartre 
Na'i hwyllys da yn y tŷ,— 
Llangc ifangc o'r plwy” arall 
Sy” wedi myn'd a hi. 


_ “ Da chwithau, lân ferch ifangc, 
Rho^wch ran o'ch cwmni clyd 

Nr I langc sy” dan y ffenester, 
Heb feddu lle'n y byd ; 
Mae'r llanw wedi llenwi, 

» A'm llong ar frig y don, 
Ni ddeuaf ddim i'ch blino 

Run noswaith rhawg ond hon.” 


Atebai'r ferch yn gryno 
“Nid wyf am Jodgio neb, 

Mae'r ffyrdd yn ddigon llydain, 
A'r llwybrau'n ddigon teg, 

A chwithau'n lencyn gwisgi, 
Ewch gyda glan y dwr ; 

y Mae digon o'r mân gychod 

Cewch bas gan rhai yn siwr.” 


“< Fy nghalon sydd gan drymed 
y WN A'r march sy'n dringo'r rhiw, 
kW Wrth geisio bod yn llawen, 
Ni fedrwn yn fy myw ; 

Yr esgyd sy'n fy ngwasgu 
Mewn lle nas gwyddoch chwi, 
Ac anfoddlondeb meddwl 
Sy'n tori nghalon 1.” 


“€ Pe meddwn edyn eryr 
Mi fyddwn lawer gwell, 
I Phedeg at fy nghariad 
Sydd yn y gwledydd pell, 
Dros diroedd maith a moroedd, 
Gobeithio ei fod e'n iach, 
Rwy'n caru'r tir lle cerddodd 
O wraidd fy nghalon fach.” 








Argraphwyd gan D. Jones, Amlwch, 


